CELEX: 32008R0694
Language: hu
Date: 2008-07-08 00:00:00
Title: A Tanács 694/2008/EK rendelete ( 2008. július 8. ) a 2866/98/EK rendeletnek az euro szlovákiai átváltási árfolyama tekintetében történő módosításáról

24.7.2008   
            
            
               HU
            
            
               Az Európai Unió Hivatalos Lapja
            
            
               L 195/3
            
         
      A TANÁCS 694/2008/EK RENDELETE
   
   (2008. július 8.)
   a 2866/98/EK rendeletnek az euro szlovákiai átváltási árfolyama tekintetében történő módosításáról
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 123. cikke (5) bekezdésére,
   tekintettel a Bizottság javaslatára,
   tekintettel az Európai Központi Bank véleményére (1),
   mivel:
   
               (1)
            
            
               Az euro és az eurót bevezető tagállamok pénznemei közötti átváltási árfolyamokról szóló 1998. december 31-i 2866/98/EK tanácsi rendelet (2)1999. január 1-jei hatállyal megállapítja az átváltási árfolyamokat.
            
         
               (2)
            
            
               A 2003. évi csatlakozási okmány 4. cikkének megfelelően Szlovákia a Szerződés 122. cikke értelmében vett eltérésben részesülő tagállam.
            
         
               (3)
            
            
               Az EK-Szerződés 122. cikke (2) bekezdésének megfelelően a közös valuta Szlovákia általi, 2009. január 1-jén történő bevezetéséről szóló, 2008. július 8-i 2008/608/EK tanácsi határozat (3) értelmében Szlovákia teljesíti a közös valuta bevezetéséhez szükséges feltételeket, és 2009. január 1-jei hatállyal megszűnik a Szlovákiára vonatkozó eltérés.
            
         
               (4)
            
            
               Az euro Szlovákiában történő bevezetéséhez meg kell állapítani az euro és a szlovák korona közötti átváltási árfolyamot. A megállapított árfolyam szerint 30,126 szlovák korona ér 1 eurót, ami megegyezik a koronának az árfolyam-mechanizmus (ERM II) szerinti jelenlegi középárfolyamával.
            
         
               (5)
            
            
               Ezért a 2866/98/EK rendeletet ennek megfelelően módosítani kell,
            
         ELFOGADTA EZT A RENDELETET:
   1. cikk
   A 2866/98/EK rendelet 1. cikke a következő sorral egészül ki a szlovén tolárra és a finn márkára vonatkozó átváltási árfolyam között:
   
      „= 30,1260 szlovák korona”.
   
   2. cikk
   Ez a rendelet 2009. január 1-jén lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. július 8-án.
      
         
            a Tanács részéről
         
         
            az elnök
         
         C. LAGARDE
         
      
   
   
      (1)  2008. július 3-i vélemény (a Hivatalos Lapban még nem tették közzé).
   
      (2)  HL L 359., 1998.12.31., 1. o. A legutóbb az 1135/2007/EK rendelettel (HL L 256., 2007.10.2., 2. o.) módosított rendelet.
   
      (3)  Lásd e Hivatalos Lap 24 oldalát.